Eksilgruppe: Minst 25 medlemmer av Nusrafronten drept i moské-eksplosjon
Minst 25 medlemmer av gruppen ble drept i eksplosjonen i moskeen i Idlib-provinsen i Syria fredag, melder eksilgruppen. Moskeen ligger i byen Ariha i Syria. En bombe gikk av idet medlemmer av Nusrafronten samlet seg i moskeen for å spise kveldsmåltidet iftar under ramadan, sier Syrian Observatory for Human Rights (SOHR). Et ikke navngitt utenlandsk medlem av gruppen skal være blant de drepte, skriver BBC. Ingen har tatt på seg ansvaret for bombeeksplosjonen, men tilhengere av Nusrafronten var raske med å rette skylden mot den rivaliserende gruppen Islamsk Stat (IS), som har kjempet mot dem flere steder i Syria. En koalisjon av opprørsgrupper, der Nusrafronten regner som en viktig del, har kontrollert det meste av Idlib siden den tok over hovedstaden i provinsen i mars.
Flere medlemmer av den al-Qaida-tilknyttede Nusrafronten var samlet til et kveldsmåltid i en moské da en bombe gikk av, ifølge en syrisk eksilgruppe.